EkBass/fiwiki-20250220-pages-articles huggingface dataset:
Berlin Ostbahnhof

Berlin Ostbahnhof on rautatieasema Saksan pääkaupungissa Berliinissä. Asema sijaitsee Friedrichshain-Kreuzbergin kaupunginosassa, ja sen nimi on muuttunut vuosien saatossa usein. Vuodesta 1987 vuoteen 1998 aseman nimenä oli Berlin Hauptbahnhof. Yhdessä Zoologischer Gartenin kanssa Ostbahnhof oli kaupungin tärkein rautatieasema, mutta uuden päärautatieaseman avauduttua toukokuussa 2006 on Ostbahnhof menettänyt merkitystään, koska etelän junat alkoivat käyttää Tiergartenin rautatietunnelia ja ne ohittavat Ostbahnhofin aseman. == Historia == Asema avattiin vuonna 1842, ja sen nimenä oli aluksi Frankfurter Bahnhof (Frankfurtin-rautatieasema). Tuolloin asema oli päätepiste Frankfurtiin vievälle rautatielle. Ensimmäinen asemarakennus sijaitsi hieman nykyisestä pohjoiseen. Vuonna 1845 asema nimettiin uudelleen Niederschlesisch- Märkischer Bahnhofiksi (Ala-Sleesia-Brandenburgin-rautatieasema). Kun alueen rautatiet siirtyivät Preussin hallintaan 1852, aseman nimeksi tuli Schlesischer Bahnhof (Sleesian-rautatieasema). Asema rakennettiin uudelleen nykyiselle paikalleen vuonna 1882, kun kaupungin läpi kulkevan rautatien rakennustyöt alkoivat. Rata valmistui 1886. Tämän radan kahdesta raiteesta tuli myöhemmin osa S-Bahnin pääväylää. Asemalle ei ole ollut metroyhteyttä, joskin sellainen on suunnitteilla. Asema tuhoutui pahoin toisessa maailmansodassa. Sodan jälkeen asema avattiin korjattuna uudelleen. Vuonna 1950 DR nimesi aseman Ostbahnhofiksi (Itäinen rautatieasema), sillä Sleesia oli osa Puolaa. Saksojen jakamisen jälkeen Ostbahnhof oli toinen Itä-Berliinin päärautatieasemista – toinen oli Lichtenbergissä. Berliinin muuri sijaitsi vain 200 metrin päässä Ostbahnhofista; tämä osa on nykyisin pisin jäljellä oleva pätkä, ja se on museoitu. Ennen sotaa pystytetty rakennus purettiin vuonna 1987, ja asemakompleksi rakennettiin kaupungin päärautatieasemaksi (Berlin Hauptbahnhof). Suunnitelmana oli myös hotelli neuvostoliittolaisille arvohenkilöille, mutta vain osa tästä valmistui ennen Berliinin yhdistymistä 1990. Osittain valmistunut hotelli purettiin 1990-luvun alussa. Nimi Hauptbahnhof säilyi käytössä pitkään Berliinin yhdistymisen jälkeenkin vuoteen 1998, jolloin nimi vaihtui takaisin Berlin Ostbahnhofiksi. Vuotta myöhemmin alkoivat aseman purkutyöt ja uudelleenrakennus, joka valmistui 2002. Pieniä osia 1980-luvulta on vielä olemassa, lukuun ottamatta hallinnollisia tiloja, osaa julkisivusta sekä osia laiturialueesta. S-Bahn, paikallisjunat sekä kaukojunat pysähtyvät asemalla; vaikka moni InterCityExpress- ja Intercity- vuoro ei enää pysähdykään uuden päärautatieaseman vuoksi, on Ostbahnhof tärkeä itäisen Berliinin solmukohta. Luokka:Berliinin rautatieasemat
5 am

5 am on Quintessencen järjestyksessään toinen albumi. Se julkaistiin vuonna 2004. Levyn kansi on Vesa Mannisen käsialaa. Suomen virallisella albumilistalla levy sijoittui parhaimmillaan kahdeksanneksi. == Kappaleet == # # # # # # # # # # # # == Albumilla esiintyvät muusikot == * Verneri Pohjola – trumpetti * Tuomo Prättälä – kosketinsoittimet ja laulu * Emma Salokoski – laulu * Mikko Kaakkuriniemi – rummut ja lyömäsoittimet * Heikki Laine – basso * Aki Haarala – kitara * Marika Tuhkala – taustalaulu (7,9,11) * Johanna Försti – taustalaulu (7-11) * Christa Renwall – taustalaulu (8,10) * Mikko Innanen – baritoni saksofoni (1,8) * Ilmari Pohjola – pasuuna (4) * Abdissa Assefa – lyömäsoittimet (1,2,8) * Elina Viitasaari – viulu (2,8,11,13) * Eeva Salminen – viulu (2,8,11,13) * Maija Sinisalo – viulu (2,8,11,13) * Juha Sokka – viulu (2,8,11,13) * Elina Virtanen – alttoviulu (2,8,11,13) * Jussi Tuhkanen – alttoviulu (2,8,11,13) * Tiia Makkonen – sello (2,8,11,13) * Juhani Kaasinen – sello (2,8,11,13) == Lähteet == == Aiheesta muualla == *Findance.com: Albumin arvostelu Luokka:Vuoden 2004 albumit Luokka:Quintessencen albumit
Batman (animaatiosarja)

Batmanistä on tehty useita animaatiosarjoja: * The New Adventures of Batman vuosilta 1977–1978 * Batman (Batman: The Animated Series) vuosilta 1992–1995 * The New Batman Adventures vuosilta 1997–1999 * Batman of the Future vuosilta 1999–2001 * Batman (The Batman) vuosilta 2004–2008 * Batman – pelottomat (Batman: The Brave and the Bold) vuosilta 2008–2011 * Beware the Batman vuosilta 2013–2014.
Mini Anden

Mini Anden (syntyjään Susanna Andén 13. helmikuuta 1978 Tukholma) on ruotsalainen malli ja näyttelijä. Anden aloitti mallinuransa kymmenvuotiaana, ja jo 15-vuotiaana hän liittyi ranskalaiseen Elite Model Management -mallitoimistoon. Hän on ollut monen muotilehden kannessa, esimerkiksi Voguen, Cosmopolitanin ja ELLE-lehden kansissa. Hän on ollut mallina muun muassa Calvin Kleinilla, Louis Vuittonilla, Hugo Bossilla ja Guccilla. Hän ollut monesti mukana Victoria's Secretin kuvastossa. Hän oli Miss Universum -kisan tuomaristossa vuonna 2001. Anden on näytellyt yhdysvaltalaisessa telenovelassa Muotitalo, jossa hän esitti huumeriippuvaista mallia Tania Fordia. Anden on naimisissa miesmalli Taber Shroederin kanssa. Pari avioitui New Yorkissa vuonna 2001. == Filmografia == * Ocean's Twelve (2004) - huippumalli * Au suivant! (2005) - La femme de Riley * Prime (2005) - Sue * Muotitalo (2006) - Tania Ford * Ruma Betty (2006) - Aerin * Dirt (tv-sarja) (2007) * Chuck (2007) - Carina * Shark (2007) - Katie Paget * Rules Of Engagement (2008) - Melissa * My Best Friend's Girl (2008) - Lizzy * My Boys (2008) - Elsa * Tropic Thunder (2008) - Krista * G-Force – miniagentit (2009) - Christa * Ritari Ässä (tv- sarja) (2009) - Klubin emäntä * The Proposal (2009) - Simone * The Mechanic (2011) - Sara * Solsidan (2012) - vierailija Luokka:Ruotsalaiset mallit Luokka:Ruotsalaiset näyttelijät Luokka:Vuonna 1978 syntyneet Luokka:Elävät henkilöt
Daniella Sarahyba

Daniella Sarahyba Fernandes (s. 8. heinäkuuta 1986 Rio de Janeiro)http://www.fashionmodeldirectory.com/models/Daniella_Sarahyba/ on brasilialainen malli. Sarahybasin äiti, Mara Lucia Sarahyba, on myös malli. Sarahyban ollessa kolmen päivän vanha hän poseerasi lasten vanhemmille tarkoitetun Pais & Filhosin -lehden kannessa yhdessä äitinsä kanssa. Sarahyba on ollut vuosien 2005, 2006 ja 2007 Sports Illustrated Swimsuit Issue -lehden painoksissa ja hänellä on mallisopimus muun muassa H&M;:n ja Benettonin kanssa. == Lähteet == == Aiheesta muualla == * Luokka:Brasilialaiset mallit Luokka:Vuonna 1986 syntyneet Luokka:Elävät henkilöt
Vihkivesi

Vihkivesi on eräissä kristillisissä kirkoissa esillä oleva siunattu vesi, jota voidaan käyttää esimerkiksi kasteessa tai ristinmerkkiä tehtäessä. ==Vihkivesi eri kirkkokunnissa== Katolisen kirkon opetuksen mukaan vihkivesi on sakramentaali eli sakramenttia muistuttava pyhä merkkiKatolisen kirkon katekismus, 1667 § . Katolisten kirkkojen sisääntulojen lähellä säilytetään vihkivettä, jotta kirkkoon tulijat voisivat kastaa siihen sormensa ja sitten tehdä ristinmerkin. Sitä myös vihmotaan seurakunnan päälle messun alussa asperges-riitissä. Katolinen vihkiveden siunaaminen on eräänlainen eksorkismi. Vihkivettä siunataan ja vihmotaan myös anglikaanisessa kirkossa. Muissa protestanttisissa kirkoissa veden siunaaminen ei ole tavallista, eikä kasteveteenkään liitetä yleensä mystiikkaa.Katso myös Vantaan Lauri 21/2006: Toni Eino Petterin juhla Ruotsin kirkossa on viime vuosina useissa kirkoissa kirkon kastemaljassa kaste- tai vihkivettä muistuttamassa kävijää hänen kasteestaan. Joissakin kirkoissa on kirkon ulko-oven vierellä, kirkkosalissa erityinen kaste- tai vihkivesimalja. Tällaisissa maljoissa tai kastemaljassa olevaa jota kirkossa kävijät voivat käyttää ristinmerkkiä tehdessään joko kirkkoon tultuaan, sieltä lähtiessään. Ortodoksisessa kirkossa ja katolisuuden itäisessä riituksessa pyhitettyä vettä käytetään usein eksorkismissa ja siunaamisessa. Myös esineitä voidaan siunata pyhitetyllä vedellä. Ortodoksisessa kirkossa on kaksi vedenpyhitysseremoniaa: pieni ja suuri vedenpyhitys. Monissa kirkkokunnissa uskotaan, että tiettyjen pyhien lähteiden tai pyhiinvaelluskohteiden vesi on pyhää, mutta kyseessä ei kuitenkaan ole varsinainen vihkivesi, koska sitä ei ole siunattu. Jo Apostolisten konstituutioiden kahdeksannessa kirjassa on rukous vihkiveden ja öljyn pyhittämistä varten.Apostolic Constitutions, Book VIII, XXIX ==Vihkivesi populaarikulttuurissa== Kansanperinteen mukaan vihkivedellä on taikavoimia; legendoissa sillä voidaan karkottaa vampyyreja tai ihmissusia. Myös populaarikulttuurissa annetaan usein ymmärtää, että vihkivedessä on yliluonnollisia voimia. Roolipeleissä se voi olla ase demoneita vastaan. Hellboy käyttää elokuvassa luoteja, joissa on vihkivettä. Buffy, vampyyrintappajassa on käytetty vihkivesikranaatteja. ==Katso myös== *Siunaus#Veden siunaaminen *Elävä vesi ==Lähteet== * ===Viitteet=== Luokka:Kirkolliset toimitukset Luokka:Katolinen spiritualiteetti Luokka:Manaus
Revonlahden kirkko

thumb|275 px|Revonlanden kirkon sankarihaudat kesällä 2015 Revonlahden kirkko on Raahen seurakunnan kirkko Siikajoen kunnassa Revonlahden kirkonkylässä. Kirkko on puinen ristikirkko ja se on valmistunut vuonna 1775. Kirkkorakennusmestarina toimi Jaakko Suonperä. Kirkon vieressä on kellotapuli, joka on valmistunut vuonna 1782. Kirkon alttaritaulun ja seinämaalaukset on tehnyt kuuluisa kirkkomaalari Mikael Toppelius vuonna 1821. Revonlahden kirkko jäi Toppeliuksen viimeiseksi työksi, sillä hän kuoli saman vuoden joulukuussa 87-vuotiaana. == Lähteet == * == Aiheesta muualla == * Raahen seurakunta: Revonlahden kirkko * Luokka:Pohjois-Pohjanmaan kirkkorakennukset Luokka:Suomen puiset ristikirkot Luokka:Siikajoen rakennukset ja rakennelmat Luokka:Revonlahti Luokka:Suomen 1700-luvulla rakennetut rakennukset ja rakennelmat
Paimenportin seisake

Paimenportin seisake on rautatieliikennepaikka (ratakm 241+190) Kotkan radalla Kotkan kaupungissa lähellä Hovinsaaren kaupunginosaa ja Kymenlaakson keskussairaalaa. Tavaraliikenteen käytössä seisakkeen vierellä on Hovinsaaren ratapiha. Paimenportin seisakkeelle toteutettin vuoden 2024 loppuun mennessä merkittävä parannustyö, jossa matala ja lyhyt matkustajalaituri korvattiin uudella 55 cm korkuisella ja 120 m pitkällä asfaltoidulla laiturilla. Samalla seisakkeen sijaintia siirrettiin aiemmasta sijainnista noin 500 metriä pohjoiseen. Seisakkeelle toteutettiin myös erilliset auto- ja pyöräpysäköintialueet. Seisakkeelle johti ennen parannusta kunnollisen tieyhteyden sijasta vain tallomalla syntynyt polku ja laituria ei käytännössä seisakkeella ollut. Seisakkeella pysähtyvät kaikki Kouvolan ja Kotkan sataman väliset lähijunat. ==Lähteet== ==Aiheesta muualla== * Vaunut.org: Kuvia seisakkeelta Luokka:Kotkan rautatieliikennepaikat Luokka:Kymenlaakson henkilöliikenteen rautatieliikennepaikat
Kyminlinnan seisake

Kyminlinnan seisake () on rautatieliikennepaikka Kotkan Hovinsaaren pohjoispäässä sijaitsevassa Kyminlinnan kaupunginosassa. Seisake sijaitsee Kotkan radalla Kyminlinnan eritasoliittymän ja Kyminlinnan linnoituksen yhteydessä. Sillä pysähtyvät kaikki Kouvolan ja Kotkan sataman väliset lähijunat ja se on Karhulan, Korelan, Lankilan ja Kolkkalan kaupunginosien lähin rautatieseisake. == Historia == Kyminlinnan rautatieasema rakennettiin alkujaan Kotkan radan valmistumisen yhteydessä vuonna 1890. Alueella oli Rautatiehallituksen silloisen pääarkkitehdin Bruno Granholmin suunnittelema, kansallisromanttista tyyliä noudattanut asemarakennus, jonka miehitys lakkautettiin 1970-luvulla ja joka lopulta purettiin vuonna 1983. Kyminlinnassa on ollut myös ratapiha, nykyisin pelkäksi seisakkeeksi muuttuneella liikennepaikalla on pelkkä lasinen katos. == Uudistus == Seisake rakennettiin uudestaan vuonna 2014 Kyminlinnan liittymän remontin yhteydessä. Uudelleenrakennuksen yhteydessä kulkuyhteyksien parantamiseksi seisake siirrettiin Kymintien jalkakäytävän puolelle ja sen yhteyteen rakennettiin kymmenen auton pysäköintialue. ==Lähteet== ==Aiheesta muualla== *Vaunut.org: Kuvia Kyminlinnasta Luokka:Kotkan rautatieliikennepaikat Luokka:Kymenlaakson henkilöliikenteen rautatieliikennepaikat Luokka:Bruno Granholmin suunnittelemat rakennukset
RPG Maker 2000

RPG Maker 2000 on tietokoneroolipelien teko-ohjelma. Ohjelman on luonut japanilainen pelien ja ohjelmien kehittäjä Enterbrain. RPG Maker 2000 on käännetty useammalle kielelle, muun muassa englanniksi ja venäjäksi. ==Aiheesta muualla== *Don Miguelin Foorumi *Suomalainen RPG Maker -sivusto ja -foorumi Luokka:Pelinteko-ohjelmat
Pohjois-Pohjanmaan vuoden kylä

Pohjois-Pohjanmaan vuoden kylä on kunniamaininta, jonka myöntää Pohjois- Pohjanmaan Kylät ry. Yhdistyksen hallitus valitsee kylän yhdessä Pohjois- Pohjanmaan liiton, ProAgria Oulun ja Pohjois-Pohjanmaan ELY-keskuksen kanssa. ==Pohjois-Pohjanmaan vuoden kylät== * 1998 Ypyä-Junno, Nivala * 1999 Ilveskorpi, Vihanti * 2000 Sanginkylä, Utajärvi * 2001 Sydänmaankylä, Kärsämäki * 2002 Lampinsaari, Vihanti * 2003 Livo, Pudasjärvi * 2004 Rautio, Kalajoki * 2005 Jokijärvi, Taivalkoski * 2006 Kirkonkylän kyläseura, Pyhäjärvi * 2007 Haapajoki–Arkkukari, Raahe * 2008 Pohjois-Ii, Ii * 2009 Matkaniva, Oulainen * 2010 Kylmälänkylä, Muhos * 2011 Piipsjärvi, Oulainen * 2012 Kuusaa- Jokelan kyläyhdistys, Haapajärvi * 2013 Livo, Pudasjärvi * 2014 Alpua, Raahe (aiemmin Vihantia) * 2015 Mankila, Siikalatva (aiemmin Rantsilaa) * 2016 Vihiluoto, Kempele * 2017 Tavastkenkä, Pyhäntä * 2018 Jonku, Pudasjärvi * 2019 Markkuu, Tyrnävä * 2020 Siiponkoski, Haapajärvi * 2021 Rautio, Kalajoki * 2022 Varjakka, Oulunsalo * 2023 Revonlahti, Siikajoki * 2024 Temmes, Tyrnävä == Lähteet == ==Aiheesta muualla== *Pohjois-Pohjanmaan Kylät ry *
Inkeroisten rautatieasema

Inkeroisten rautatieasema (, ratakm 212+781, 1.5.1897 saakka Inkerois) on Kotka–Kouvola-radan varrella, Inkeroisten taajamassa Kouvolan Anjalankoskella sijaitseva rautatieasema. Asemalla pysähtyvät Kouvolan ja Kotkan sataman väliset lähijunat. Kouvolaan liikennöidään raiteelta 1 ja Kotkaan raiteelta 2. Inkeroisten rautatieasema avattiin 1. lokakuuta 1890 Kotkan radan valmistuttua. Asemarakennus rakennettiin Oulun radan pysäkin tyyppipiirustusten mukaan. Inkeroisten asema palveli vuonna 1872 perustettua paperitehdasta ja alueen asutusta. Rautatieaseman nimi oli 1. toukokuuta 1897 saakka Inkerois. Inkeroisista tuli risteysasema vuonna 1899, kun Haminan rata avattiin. Samalla Inkeroisiin rakennettiin suurempi Bruno Granholmin suunnittelema asemarakennus. Nykyinen vuonna 1970 rakennettu asemarakennus on Inkeroisten kolmas. Rakenteeltaan se on vaatimaton elementtirakennus, jota laajennettiin vuonna 1980. Asemalta haarautunut Haminan rata purettiin vuonna 1984, kun uusi Juurikorven ja Haminan välinen rataosuus korvasi sen. Asemalla oli odotustila, mutta lipunmyynti loppui vuonna 2007 ja odotustila suljettiin 2014. Inkeroisten rautatieasemalle toteutettiin vuoden 2022 loppuun mennessä merkittävä parannustyö, jossa matalat ja lyhyet matkustajalaiturit parannettiin 55 cm korkuisiksi ja 120 m pitkiksi asfaltoiduiksi laitureiksi. Välilaiturille johtanut laituripolku korvattiin alikulkuyhteydellä Pitkätien kautta. Asemalle toteutettiin myös erilliset auto- ja pyöräpysäköintialueet sekä ratapihan vetoraide uusittiin. ==Lähteet== ==Aiheesta muualla== Luokka:Kouvolan rautatieliikennepaikat Luokka:Kymenlaakson henkilöliikenteen rautatieliikennepaikat Luokka:Sippola Luokka:Suomen 1890-luvulla rakennetut rautatieliikennepaikat Luokka:1890
Elizabeth Jagger

Elizabeth Scarlett Jagger (s. 2. maaliskuuta 1984 New York, Yhdysvallat) on brittiläinen malli ja näyttelijä. Hän on Mick Jaggerin ja Jerry Hallin tytär. Elizabeth Jagger, joka tunnetaan ystävien ja perheen kesken "Lizzynä", on Mick Jaggerin ja Jerry Hallin vanhin yhteinen lapsi. Elizabeth Jaggerin mallinura alkoi vuonna 1998, jolloin hän toimi mallina Thierry Muglerille yhdessä äitinsä kanssa. Hän on ollut mukana myös Tommy Hilfigerin kampanjassa vuoden 2000 alussa yhdessä Alexandra ja Theodora Richardsin kanssa, jotka ovat The Rolling Stones -yhtyeen Keith Richardsin tyttäriä. Jagger on yhdistetty romanttisesti muun muassa Sean Lennoniin ja Calum Bestiin. Luokka:Brittiläiset mallit Luokka:Englantilaiset näyttelijät Luokka:Vuonna 1984 syntyneet Luokka:Elävät henkilöt
Jimmie Davis

James Houston "Jimmie" Davis (11. syyskuuta 1899 – 5. marraskuuta 2000) oli yhdysvaltalainen laulaja-lauluntekijä ja merkittävä demokraattisen puolueen poliitikko. Davis syntyi Beech Springsin nykyisessä aavekaupungissa lähellä Quitmanin kylää Louisianan Jackson Parishissa. Hänen vanhempansa olivat Samuel Jones Davis ja Sarah Elizabeth Works; perhe oli varsin köyhä, eikä pojalla ollut omaa sänkyä ennen kuin hän oli täyttänyt jo yhdeksän. Hän valmistui Beech Springs High Schoolista ja Soule Business Collegesta New Orleansissa jatkaen opintojaan Louisiana Collegessa ja Louisiana State Universityssä Baton Rougessa. Jimmie Davis toimi Louisianan osavaltion kuvernöörinä vuosina 1944–1948 ja 1960–1964. == Muusikko == Davis oli jo ennen poliittista uraansa suosittu kansanmuusikko. Hänen tuotannossaan oli vaikutteita varhaisesta countrymusiikista ja bluesista. Davisin tunnetuimpien laulujen joukkoon lukeutuu "You Are My Sunshine", joka on yksi Louisianan osavaltionlauluista. Hän väitti itse kirjoittaneensa laulun opiskellessaan Louisiana State Universityssä, mutta myöhemmän tutkimuksen valossa vaikuttaa todennäköiseltä, että Davis olisi ostanut laulun Paul Riceltä, joka levytti yhdessä veljensä Hoken kanssa yhtyenimellä Rice Brothers. Davis pitäytyi kuolemaansa saakka vakaasti siinä näkemyksessä, että oli itse lauluntekijä. Vuonna 1999 laulu sai "Grammy Hall of Fame" Awardin, ja Recording Industry Association of America nimesi sen yhdeksi Vuosisadan lauluista. Vuonna 2003 laulu sijoittui CMT's 100 Greatest Songs in Country Music -listauksen 73. sijalle. Davis opetti 1920-luvun lopulla vuoden ajan historiaa Shreveportin Dodd College for Girlsissä. Hänestä tuli myöhemmin erittäin suosittu "laulava poliitikko", ja vuonna 1945 hän sai Louisianan kuvernöörinä toimiessaan listaykköshitin kappaleella "There's a New Moon Over My Shoulder". Hän oli uskovainen baptisti ja levytti myös gospelmusiikkia. Hän toimi vuonna 1967 Gospel Music Associationin puheenjohtajana. Useita Davisin lauluja käytettiin elokuvien soundtrackeilla, ja kuvernööri esiintyi myös itse muutamissa elokuvissa. == Myöhemmät vaiheet == Davis otettiin vuonna 1971 Nashville Songwriters Hall of Fameen ja 1972 myös Country Music Hall of Fameen. Hän pääsi vuonna 1993 Louisiana Political Museum and Hall of Fameen Winnfieldissä. Davisin elämäkertateos You Are My Sunshine: The Jimmie Davis Story ilmestyi vuonna 1987. Davisin ensimmäinen vaimo Alverna Adams kuoli vuonna 1967. Myöhemmin Davis solmi uuden avioliiton Anna Carter Gordonin kanssa, joka jäi eloon hänen kuollessaan. Davis kuoli Baton Rougessa 101-vuotiaana. Hänet haudattiin Quitmaniin, Louisianaan. Luokka:Louisianan kuvernöörit Luokka:Yhdysvaltalaiset demokraattipoliitikot Luokka:Yhdysvaltalaiset laulaja-lauluntekijät Luokka:Yli satavuotiaiksi eläneet yhdysvaltalaiset Luokka:Vuonna 1899 syntyneet Luokka:Vuonna 2000 kuolleet Luokka:Gospel Music Hall of Fame
Kirjoviiripyrstö

Kirjoviiripyrstö (Aphyosemion australe) on Afrikasta kotoisin oleva Nothobranchiidae-heimon hammaskarppikala. == Koko ja ulkonäkö == Kirjoviiripyrstö kasvaa noin viisi senttiä pitkäksi. Se on vartaloltaan pitkulainen. Kalasta on erilaisia värimuunnoksia. Koiraalla on tyypillisesti isommat evät ja tummat raidat pitkin evien ulkolaitaa. Naaras on vaatimattomamman värinen kuin koiras.Naturaqua.info (kuvia) == Alkuperä == Kirjoviiripyrstö on kotoisin Länsi-Afrikasta, Ogowejoelta. == Käyttäytyminen ja lisääntyminen == Kirjoviiripyrstö on pieni, vilkas ja varsin helppohoitoinen akvaariokala. Se voi kutea kotiakvaariossakin.Faunatar == Vesiolot ja ravinto== Kirjoviiripyrstö on peto ja syö lihapitoista ruokaa, johon voi kuulua myös hiutaleita. Lämpötilaksi suositellaan 20–24 °C, pehmeää ja hiukan hapanta vettä. == Lähteet == == Aiheesta muualla == * *Valokuvia Luokka:Akvaariokalat Luokka:Vanhanmaailmankillit
Mmabatho

Mmabatho (setswanaa, ) on kaupunki Luoteismaakunnassa Etelä-Afrikassa. Kaupunki oli aiemmin maakunnan hallintokeskus. Kaupunki sijaitsee lähellä Botswanan rajaa. Kaupunki sijaitsee 1277 m:n korkeudessa. Kaupungin väkiluku oli vuonna 1991 13 300 henkeä."Mmabatho." The Unabridged Hutchinson Encyclopedia. 2004. Research Machines plc 12 Aug. 2007 http://encyclopedia.farlex.com/Mmabatho Etelä-Afrikan apartheid-hallitus perusti Mmabathon 1970-luvulla Bophuthatswanan nimellisesti itsenäisen bantustanin pääkaupungiksi. Maan ensimmäisten vapaiden vaalien alla Bophuthatswana liitettiin uuteen North West -provinssiin ja Mmabathosta tuli sen pääkaupunki. Monet kaupungin keskeisistä rakennuksista on rakennettu Sun Cityn kasinosta saaduilla tuotoilla. ==Lähteet== Luokka:Luoteismaakunnan kaupungit
Taitoluistelu talviolympialaisissa 1994

XVII talviolympialaisissa Lillehammerissa vuonna 1994 järjestettiin taitoluistelussa neljä kilpailua. == Mitalistit == === Miesten yksinluistelu === Sija Maa Luistelija Sijapisteet 1 Aleksei Urmanov 1,5 2 Elvis Stojko 3,0 3 Philippe Candeloro 6,5 === Naisten yksinluistelu === Sija Maa Luistelija Sijapisteet 1 Oksana Bajul 2,0 2 Nancy Kerrigan 2,5 3 Lu Chen 5,0 === Pariluistelu === Sija Maa Luistelijat Sijapisteet 1 Jekaterina Gordejeva Sergei Grinkov 1,5 2 Natalia Miškutenok Artur Dmitrijev 3,0 3 Isabelle Brasseur Lloyd Eisler 4,5 === Jäätanssi === Sija Maa Luistelijat Sijapisteet 1 Oksana Grištšuk Jevgeni Platov 3,4 2 Maja Usova Aleksandr Žulin 3,8 3 Jayne Torvill Christopher Dean 4,8 == Lähteet == * Luokka:Talviolympialaiset 1994 1994
Feel the Noize – Greatest Hits

Feel The Noize - Greatest Hits on Sladen kokoelmalevy yhtyeen singlehiteistä vuosilta 1971-1991. Se nousi top-20:een Ison-Britannian albumilistalla. == Kappaleet == #Get Down And Get With It (Bobby Marchan) #Coz I Luv You #Look Wot You Dun #Take Me Bak ’Ome #Mama Weer All Crazee Now #Gudbuy T’Jane #Cum On Feel the Noize #Skweeze Me Pleeze Me #My Friend Stan #Everyday #The Bangin' Man #Far Far Away #How Does It Feel? #In for a Penny #We'll Bring The House Down #Lock Up Your Daughters #My Oh My #Run Run Away #Radio Wall Of Sound (Jim Lea) #Merry Xmas Everybody Kaikki kappaleet Holder/Lea, ellei toisin mainita. Luokka:Vuoden 1997 kokoelma-albumit Luokka:Sladen kokoelma-albumit
Rugbyn SM-sarja

Rugbyn SM-sarja on rugby unionin korkein sarjataso Suomessa. Suomen rugbyliiton järjestämää kilpailua on pelattu yhtäjaksoisesti vuodesta 2002 lähtien. Sarja pelataan kesäkuukausina rugbymaalein varustetuilla nurmikentillä. Vuosina 2012 ja 2013 SM-sarjassa pelasi viisi joukkuetta kaksinkertaisen sarjan, jonka voittanut joukkue pääsi suoraan finaaliin pelaamaan 2. ja 3. sijojen keskinäisen semifinaalin voittanutta joukkuetta vastaan. Vuonna 2014 sarjajärjestelmä uusittiin kokonaan, ja mestaruussarja pelattiin 10 joukkueen kesken yksinkertaisena sarjana, jonka jälkeen pudotuspeleissä pelattiin semifinaalit ja finaalit. Uudet joukkueet sarjaan olivat Old Town Shamrocks (Porvoo), Vaasa Wolves, Kuopio Rugby Club, Pori Bombers ja Espoo Rugby Club. Vuonna 2015 Vaasa Wolves joutui luovuttamaan sarjapaikkansa pelaajaresurssien puutteiden vuoksi. Vuonna 2018 pelattavassa mestaruussarjassa on mukana kuusi joukkuetta. Uutena joukkueena sarjaan nousee virolainen Tallinna Kalev Rugby Club. SM-sarjan alapuolella on kuuden joukkueen 1-divisioona, joukkueista yksi on SM-sarjaseuran kakkosjoukkue. Divisioonan runkosarjan toiseksi ja kolmanneksi parhaat pelaavat keskenään välierän, joiden voittaja pelaa divisioonan ensimmäistä vastaan divisioonafinaalin. Divisioonafinaalin voittaja pelaa vielä erikseen SM-sarjan pohjimmaista joukkuetta vastaan finaalipäivänä. Ottelun voittaja pelaa seuraavan vuonna SM-sarjassa. == Rugbyn SM-sarjan joukkueet vuonna 2024 == Joukkue Kaupunki Kotikenttä Perustettu Helsinki RC Helsinki Myllypuron liikuntapuisto 1999 Old Town Shamrocks Porvoo Hamarin nurmikenttä 2011 Tallinna Kalev RFC Tallinna Estonian National Cricket and Rugby Field 2006 Tampere RC Tampere Raholan urheilukenttä 2001 Eagles Turku Impivaaran jalkapallokenttä 2002 Warriors RC Helsinki Myllypuron liikuntapuisto 2002 == Suomenmestarit == *2002 – Helsinki RC *2003 – Helsinki RC *2004 – Jyväskylä RC *2005 – Jyväskylä RC *2006 – Tampere RC *2007 – Tampere RC *2008 – Warriors RC *2009 – Warriors RC *2010 – Warriors RC *2011 – Warriors RC *2012 – Warriors RC *2013 – Tampere RC *2014 – Helsinki RC *2015 – Warriors RC *2016 – Helsinki RC *2017 – Jyväskylä RC *2018 – Warriors RC *2019 – Warriors RC *2020 – Helsinki RC *2021 – Helsinki RC *2022 – Helsinki RC *2023 – Warriors RC == Finaaliparit == * 2011: Warriors RC – Tampere RC * 2012: Warriors RC – Eagles RFC * 2013: Warriors RC – Tampere RC * 2014: Helsinki RC – Warriors RC * 2015: Helsinki RC – Warriors RC * 2016: Helsinki RC – Warriors RC * 2017: Jyväskylä RC – Helsinki RC * 2018: Warriors RC - Helsinki RC * 2019: Warriors RC - Jyväskylä RC * 2020: Helsinki RC - Warriors RC * 2021: Warriors RC - Helsinki RC * 2022: Warriors RC - Helsinki RC * 2023: Warriors RC - Eagles RFC == Dokumenttielokuva == Elokuvaohjaaja Mika Ronkainen seurasi kuvausryhmineen OYUS Rugby -joukkuetta, sen jäseniä ja pelejä Rugbyn SM-sarjassa vuonna 2007. Materiaalista leikattu elokuva Freetime Machos tuli Suomessa teatterilevitykseen maaliskuussa 2010. == Lähteet == *Suomen rugbyliitto Luokka:Rugby union -kilpailut Luokka:Suomen palloilusarjat Miesten SM-sarja
Hurrygames

Hurrygames on Hurriganes-yhtyeen vuonna 1984 ilmestynyt 12. ja samalla viimeinen sen alkuperäisenä toiminta-aikana julkaistu studioalbumi. Albumin tuotti Remu Aaltonen. Levyllä on musiikkia vain 28 minuutin verran. Sessioissa äänitettiin myös kappale ”I Gotta Know”, joka jätettiin julkaisematta. Kappale julkaistiin 13 vuotta myöhemmin kokoelmalla Double Trouble. Levyn jokaisesta kappaleesta kuvattiin myös musiikkivideo. Tämän levyn jälkeen yhtye julkaisi vielä viimeisen livelevyn Live at Metropol, mutta sen jälkeen julkaistiin lähinnä kokoelmia ja livelevyjä. Seuraava studiossa äänitetty albumi oli 17 vuoden tauon jälkeen vuonna 2001 julkaistu 30th Anniversary, jolla tosin soittaa Remu Aaltonen uusista soittajista kasatun Hurriganes-kokoonpanon kanssa esittäen uusittuja versioita vanhoista Hurriganes-klassikoista. Svart Records julkaisi vuonna 2019 albumista uuden vinyylipainoksen, joka sisälsi bonuskappaleen ”I Gotta Know”. Mukana tuli myös Vesa Kontiaisen saateteksti sekä repro keikkajulisteesta. Painos on rajoitettu: mustalle vinyylille prässättyä versiota painettiin 400 ja siniselle versiolle prässättyä 300 kappaletta. ==Videoversio== Albumista tehtiin myös videoversio, johon kappaleiden musiikkivideot koottiin samassa järjestyksessä kuin itse albumillakin. Videoversio julkaistiin sekä VHS- että Betamax-kasettina ja vuonna 2007 DVD-muodossa Rock 'n' roll All Night Long 1973–1988 -julkaisussa. Hurrygames-videon kuvaaja on lahtelainen Juha Lepistö, joka on LP:n tiedoissa mainittu nimimerkillä Steadyrock. Hurrygamesin kansikuva on myös otettu Juha Lepistön videomateriaalista. Videolla ja kannessa näkyvä neljäs henkilö on niissä esiintyvän vuoden 1971 Cadillac Eldoradon omistaja. Remu Aaltosen mukaan hän ei suostunut lainaamaan autoa kuvauksiin, kunnes hänelle tarjottiin videossa paikkaa autonkuljettajana. == Kappaleet == * kaikki sävellykset: Henry Aaltonen * kaikki sanat ja sovitukset Ile Kallio & Henry Aaltonen A-puoli # # # # B-puoli # * # # # == Kokoonpano == ===Hurriganes=== * Remu Aaltonen - rummut, laulu * Cisse Häkkinen - basso * Ile Kallio - kitara ===Vierailijat=== *T. T. Oksala - syntetisaattori *O. Kräck - kosketinsoittimet *José Sileoni - kosketinsoittimet ==Tuotanto== * Nauhoitettu Subway-Studiolla * Miksaus: Tom Vuori * Kuvat: Juha Lepistö * Kannen suunnittelu: GAP/Peter Bashmakov * Tuottaja: Henry Aaltonen * Special Thanks to Mac The Knife & 'Wicked' Everhall ==Lähteet== Luokka:Hurriganesin albumit Luokka:Vuoden 1984 albumit
Loistoviiripyrstö

Loistoviiripyrstö (Aphyosemion bitaeniatum) on Afrikasta kotoisin oleva Nothobranchiidae-heimon hammaskarppikala. Se on helppo sekoittaa kaksijuovaviiripyrstöön (Aphyosemion bivittatum). == Koko ja ulkonäkö == Loistoviiripyrstö kasvaa noin viisi senttiä pitkäksi. Se on vartaloltaan pitkulainen, varsinkin koiraan evät ja pyrstö ovat pitkät ja liehuvaiset. Kalasta on erilaisia värimuunnoksia, jotka hohtelevat sinisen, vihreän, punaisen ja oranssin sävyissä. == Alkuperä == Loistoviiripyrstö on kotoisin Afrikasta: Togon, Beninin ja Nigerian alavilta rannikkoseuduilta.Killisfish International == Käyttäytyminen ja lisääntyminen == Loistoviiripyrstö on pieni, vilkas ja varsin helppohoitoinen akvaariokala, jota kuitenkin harvoin tavataan Suomen akvaarioliikkeissä. Kala hyppää herkästi ulos akvaariosta, joten peitinlasit ovat välttämättömät. == Vesiolot ja ravinto== Loistoviiripyrstö on peto ja syö lihapitoista ruokaa, johon voi kuulua myös hiutaleita. Lämpötilaksi suositellaan 20–22 °C. Kala pärjää lämpimämmässäkin, mutta jää lyhytikäisemmäksi. Veden tulisi olla pehmeää ja hiukan hapanta. == Lähteet == == Aiheesta muualla == * *Upea valokuva harrastajan sivulla *piirroskuva Luokka:Akvaariokalat Luokka:Vanhanmaailmankillit
The Very Best of Slade

The Very Best of Slade on Sladen kokoelma vuodelta 2005. Periaatteessa se on Feel The Noize – Greatest Hits -kokoelman uudelleenjulkaisu lisälevyllä varustettuna. Ainoastaan kappale "Radio Wall of Sound" puuttuu, ja se on korvattu kappaleella "Thanks For the Memory (Wham Bam Thank You Mam)". == Kappaleet == Levy 1: #"Get Down And Get With It" (Bobby Marchan) #"Coz I Luv You" #"Look Wot You Dun" #"Take Me Bak ’Ome" #"Mama Weer All Crazee Now" #"Gudbuy T’Jane" #"Cum On Feel the Noize" #"Skweeze Me Pleeze Me" #"My Friend Stan" #"Everyday" #"The Bangin' Man" #"Far Far Away" #"How Does It Feel? " #"Thanks For the Memory (Wham Bam Thank You Mam)" #"In for a Penny" #"We'll Bring The House Down" #"Lock Up Your Daughters" #"My Oh My" #"Run Run Away" #"Merry Xmas Everybody" Levy 2: #"All Join Hands" #"Gypsy Roadhog" #"My Baby Left Me – That's All Right" #"Lock Up Your Daughters" #"Wheels Ain't Comin' Down" #"Born to Be Wild" (live at Reading) #"(And Now The Waltz) C'est La Vie" #"7 Year Bitch" #"Myzterious Mizter Jones" #"Do You Believe In Miracles?" #"Still The Same" #"Radio Wall Of Sound" #"Universe" ==Kokoonpano== *Noddy Holder *Jim Lea *Dave Hill *Don Powell Very Best of Slade Very Best of Slade
Norman Lear

Norman Milton Lear (27. heinäkuuta 1922 New Haven, Connecticut – 5. joulukuuta 2023 Los Angeles, Kalifornia) oli yhdysvaltalainen käsikirjoittaja, tuottaja ja liikemies, joka tuli tunnetuksi muun muassa Perhe on pahin -sarjan ja useiden muiden suosittujen televisiosarjojen luojana. Lear oli Air Medalilla palkittu toisen maailmansodan veteraani. Tilannekomedian lisäksi hän työslenteli jonkin verran myös elokuvan parissa. Hän yritti paluuta televisiotuottajaksi vielä kuin 1990-luvulla, mutta ei saavuttanut uusilla sarjoillaan mainittavaa menestystä yleisön keskuudessa. Lear oli Oscar- ehdokkaana ja sai neljä Emmyä 1970-luvun alkuvuosina sekä lisäksi vuonna 1978 Peabody-palkinnon. Hänellä on oma tähtensä Hollywood Walk of Famella, ja hänet valittiin vuonna 1984 ensimmäisten joukossa Television Academy Hall of Fameen. Presidentti Bill Clinton myönsi Norman Learille vuonna 1999 korkean National Medal of Arts -taidepalkinnon. == Lähteet == == Aiheesta muualla == * * Norman Learin virallinen sivusto Luokka:Yhdysvaltalaiset liikemiehet Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Hollywood Walk of Fame Luokka:Yli satavuotiaiksi eläneet yhdysvaltalaiset Luokka:Vuonna 1922 syntyneet Luokka:Vuonna 2023 kuolleet
B-Sides (Sladen albumi)

__NOTOC__ B-Sides on Sladen kokoelma, joka nimensä mukaan sisältää yhtyeen singlejen B-puolia. Albumi kuuluu Salvon Slade-remasterointisarjaan. == Kappaleet == Kaikki kappaleet kirjoittaneet Noddy Holder ja Jim Lea, ellei toisin mainittu. === CD 1 === #One Way Hotel (säv. Noddy Holder, Jim Lea ja Don Powell) #C’mon C’mon (säv. Holder) #Do You Want Me (säv. Dave Hill ja Holder) #Gospel According to Rasputin (säv. Hill ja Holder) #My Life Is Natural (säv. Holder) #Candidate (säv. Lea ja Powell) #Wonderin’ Y (säv. Lea ja Powell) #Man Who Speaks Evil (säv. Lea ja Powell) #I Won’t Let It ’Appen Again #I’m Me I’m Now That’s Orl #Kill ’Em at the Hot Club Tonite #My Town #Don’t Blame Me #She Did It to Me #O.K. Yesterday Was Yesterday #So Far So Good #Raining in My Champagne #Can You Just Imagine #When the Chips Are Down #L.A. Jinx #Forest Full of Needles === CD 2 === #Ready Steady Kids #O.H.M.S. #Daddio #It’s Alright Buy Me #Not Tonight Josephine #Funk Punk and Junk #Keep Your Hands Off My Power Supply #Don’t Tame a Hurricane #Two Track Stereo One Track Mind #Here’s To (The New Year) #Leave Them Girls Alone #Mama Nature Is a Rocker #My Oh My (Swing Version) #Gotta Go Home #Don’t Talk to Me About Love #Wild Wild Party #You Boyz Make Big Noize #Lay Your Love on the Line (säv. Hill ja Hunt) #Red Hot (säv. Hill ja Hunt) Luokka:Vuoden 2007 kokoelma-albumit Luokka:Sladen kokoelma-albumit
Sitrusheinät

Sitrusheinät eli sitruunaruohot (Cymbopogon) on noin 55 lajia käsittävä heinäkasvisuku. Suvun lajit ovat monivuotisia, jopa kaksimetrisiksi kasvavia heiniä, jotka tuoksuvat voimakkaasti sitruunalle. Lajeja kasvaa laajalla alueella Afrikan, Aasian ja Oseanian trooppisilla ja lämpimillä alueilla. Suvun tärkeimmät lajit ovat malabarinsitrusheinä (Cymbopogon flexuosus), joka kasvaa Kambodžasta Intiaan ja Sri Lankaan ulottuvalla alueella, sekä intiansitrusheinä (Cymbopogon citratus), joka lienee alun perin peräisin Malesiasta. Sitruunaruoho on tärkeä ja keskeinen mauste monissa Kaakkois- Aasian keittiöissä, etenkin thaimaalaisessa sekä vietnamilaisessa. Kasvista käytetään lehtiruusukkeen pehmeää sisäosaa, ja se lisätään ruokaan tavallisesti tuoreena tai soseutettuna. Joissakin Afrikan maissa sitruunaruohosta tehdään teetä. Sekä tuoksu että maku muistuttavat sitruunaa muttei kuitenkaan sisällä sitrushedelmien hapokkuutta. Maun lähteenä on sitraali, jota on kasvin sisältämästä öljystä jopa 80 %. Maustekäytön lisäksi joitakin lajeja käytetään hajuste- ja kosmetiikkateollisuudessa.Lemon Grass Gernot Katzer’s Spice Pages Lisäksi sitruunaruoholla uumoillaan olevan myös terveydellisiä vaikutuksia potentiaalisena särkylääkkeenä. Mediuutiset Sitruunaruoho taltuttaa migreenin == Lajeja == * Cymbopogon citratus – intiansitrusheinä eli sitruunaheinä * Cymbopogon flexuosus – malabarinsitrusheinä * Cymbopogon nardus – jäkkisitrusheinä eli sitronellaheinäRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. * Cymbopogon martini == Lähteet == == Aiheesta muualla == * Suomen Lajitietokeskus: Sitrusheinät – Cymbopogon * United States Department of Agriculture (USDA): Cymbopogon * Flora of China: Cymbopogon Luokka:Heinäkasvit Luokka:Maustekasvit
The Collection 79–87

The Collection 79–87 on Sladen kesäkuussa 2007 julkaistu kokoelma-albumi, joka sisältää materiaalia vuosilta 1979–1987. Se kuuluu Salvon Slade- remasterointisarjaan. == Kappaleet == === CD 1 === # Run Runaway # Everyday # We'll Bring the House Down # Ruby Red # C'est La Vie # Do You Believe in Miracles # Still the Same # My Oh My # All Join Hands # Wheels Ain't Comin' Down # Seven Year Bitch # Myzterious Mizster Jones # Lock Up Your Daughters # Me and the Boys # Gudbuy T’Jane # Mama Weer All Crazee Now # Love Is Like a Rock === CD 2 === # Sing Shout (Knock Yourself Out) # Roaring Silence # That Was No Lady That Was My Wife # We Won't Give in # Razzle Dazzle Man # Rock and Roll Preacher (Hallelujah I’m on Fire) # I'll Be There # I'm a Rocker # Ruby Red # Slam the Hammer Down # Ooh La La in LA # Harmony # Hey Ho Wish You Well # Hold on to Your Hats # Cheap 'n' Nasty Luv # Little Sheila # When I'm Dancin' I Ain't Fightin' Luokka:Vuoden 2007 kokoelma-albumit Luokka:Sladen kokoelma-albumit
Rockers

__NOTOC__ Rockers on Sladen kokoelma joka nimensä mukaisesti sisältää yhtyeen "rokkaavimpia" kappaleita. Se on osa Salvon Slade-remasterointisarjaa. == Kappaleet == === CD 1 === # Born to Be Wild # Could I # The Shape of Things to Come # Get Down and Get with It (Live) # Move Over # The Whole World’s Goin’ Crazee # Look at Last Nite # Let the Good Times Roll / Feel So Fine # My Town # We’re Really Gonna Raise the Roof # Don’t Blame Me # Good Time Gals # Do We Still Do It # Standin’ on the Corner # O.K. Yesterday Was Yesterday # Them Kinda Monkeys Can’t Swing # Scratch My Back # Be # Burning in the Heat of Love === Levy 2 === # Wheels Ain’t Coming Down # Night Starvation # I’m a Rocker # Rock and Roll Preacher (Hallelujah I’m on Fire) # Knuckle Sandwich Nancy # Let the Rock Roll Out of Control # Ruby Red # Keep Your Hands Off My Power Supply # Don’t Tame a Hurricane # Slam the Hammer Down # Cocky Rock Boys (Rule O.K.) # Myzsterious Mizster Jones # Time to Rock # Leave Them Girls Alone # Let's Have a Party # Hey Ho Wish You Well # She’s Heavy # You Boyz Make Big Noize == Kokoonpano == * Noddy Holder – kitara, laulu * Jim Lea – basso, laulu * Dave Hill – kitara * Don Powell – rummut Luokka:Vuoden 2007 kokoelma-albumit Luokka:Sladen kokoelma-albumit
Autódromo Internacional de Curitiba

Autódromo Internacional de Curitiba (tunnettu myös nimellä Autódromo de Pinhais ja Circuit Raul Boesel) on moottorirata Curitibassa, Brasiliassa. Siellä on ajettu muun muassa WTCC-sarjaa sekä maan vakioautosarjaa. Radalla piti myös ajaa A1 Grand Prix-kilpailu helmikuussa 2006, mutta se peruuntui. ==Aiheesta muualla== * Kotisivut Luokka:Brasilian moottoriradat
30th Anniversary

30th Anniversary on Remu & Hurriganesin albumi vuodelta 2001. Kyseessä on uudelleen kasatun Hurriganes-yhtyeen ensimmäinen albumi, joka sisältää vanhoja hittejä 2000-luvun versioina, cover-kappaleita sekä yhden uuden sävellyksen. Ainoastaan Remu Aaltonen on alkuperäinen Hurriganes-jäsen. == Kappaleet == # # # # # # # # # # == Kokoonpano == * Remu Aaltonen – rummut, laulu * Harri Merilahti – basso, laulu * Rocka Merilahti – kitara == Lähteet == == Aiheesta muualla == * 30th Anniversary discogs.com -sivustolla Luokka:Hurriganesin albumit Luokka:Vuoden 2001 albumit
NHL 08

NHL 08 on EA Canadan kehittämä ja EA Sportsin julkaisema urheilupeli. Peli julkaistiin Microsoft Windowsille, PlayStation 2:lle, PlayStation 3:lle ja Xbox 360:lle vuonna 2007. == Pelaaminen == Uutta pelissä on Skill Stick -ominaisuus. EA on kertonut ominaisuuden helpottavan kiekon kontrollointia pelissä. Tämä ominaisuus mahdollistaa muun muassa kiekon päästämisen lavasta ja puolustajan ohittamisen toiselta puolelta näyttävin harhautuksin. NHL- sarjan tuottaja David Littman painottaa kuitenkin, ettei harhauttaminen ole helppoa, kuten ei oikeassakaan jääkiekossa. Se vaatii taitoa ja harjoittelua. Kyse on myös pelaajahahmon kyvyistä: mitä paremmalla pelaajalla kikkoja yrittää, sitä suurempi on onnistumisen mahdollisuus. Kömpelöllä puolustajalla ei tehdä hillittömiä vauhtipyrähdyksiä tai hienoja harhautuksia. NHL 08 sisältää myös Goalie Moden, jossa pelaaja voi ohjata maalivahtia uudessa kolmannen persoonan kuvakulmassa. Kolmas uusi ominaisuus on mahdollisuus luoda omia kuvioita Practice Modessa ja käyttää niitä oikeissa peleissä. EA Canada on ohjelmoinut NHL 08:aa varten uuden luistelumoottorin. Se mahdollistaa täysin analogisen, entistä tarkemman pelaajaohjauksen, joka muuttaa olennaisesti pelituntumaa. Uutta on myös se, että kiekon saa irtoamaan lavasta pelaajan osoittamaan suuntaan. Näin voi esimerkiksi lyödä kiekon puolustajasta vasemmalle, luistella ohi oikealta ja napata kiekko takaisin lapaan. === Omat pelaajat ja taktiikat === Yksi muutos moninpelissä on se, kuinka ihmispelaajien ohjaamat pelaajat erottuvat päiden päällä olevista värikkäistä kolmioista. Viime vuonna käytettiin pelaajien alla olevia rinkuloita. NHL 08:n Create a Play -ominaisuus on myös uutuus. Pelaajat voivat luoda omia pelikuvioitaan ja käyttää niitä peleissä. Tämä tapahtuu hieman hidastetun uusinnan kaltaisella työkalulla, jossa näkee kaikki omat pelaajat. Jokaiselle yksilölle voi luoda luistelureitit ja komentaa, mitä pelaajan pitää tietyllä kentän alueella tehdä. EA:n mukaan pelikuviot toteutuvat lennossa ilman napin painalluksia riippuen siitä, mitä pelaaja tekee ja missä päin kenttää. == Liigat == * NHL * AHL * SM-Liiga * Elitserien * Extraliga * DEL == Soundtrack == == Aiheesta muualla == * * Peli EA:n sivuilla * Gamespot − NHL 08 Review * Pelin virallinen sivusto (Web Archive) Luokka:Vuoden 2007 videopelit Luokka:Xbox 360 -pelit Luokka:PlayStation 3 -pelit Luokka:PlayStation 2 -pelit Luokka:Windows-pelit Luokka:NHL-pelit
Oikeutta siivoojille

Oikeutta siivoojille (engl. Justice for Janitors) on Yhdysvalloista liikkeelle lähtenyt liike, jonka tavoitteena on siivousalalla työskentelevien työolojen ja palkkauksen parantaminen. Liike sai alkunsa Denverissä vuonna 1985 ja on Yhdysvalloissa järjestäytynyt ammattiliitoksi osana palvelualojen Service Employees International Union (SEIU) -ammattiliittoa. Sittemmin liike on levinnyt muun muassa Isoon-Britanniaan, jossa se käyttää nimeä Justice for Cleaners. == Oikeutta siivoojille Suomessa == Suomen Oikeutta siivoojille -ryhmä perustettiin syyskuussa 2007. Maaliskuussa 2008 Oikeutta siivoojille liike piti kokouksen jossa liikkeelle valittiin toimikunta. Samalla tehtiin siivoojien kahdeksankohtainen vaatimuslista, jossa vaaditaan parannusta palkkaukseen ja työoloihin. Kokouksessa päätettiin myös ottaa liikkeen viralliseksi nimeksi Suomen Oikeutta siivoojille. == Aiheesta muualla == * Suomen Oikeutta siivoojille - ryhmän uudet kotisivut. * Siivoojien kahdeksankohtainen vaatimuslista. * Justice for Janitors -aktiivi Valery Alzagan haastattelu. * Service Employees International Union (SEIU) == Lähteet == Luokka: Yhdysvaltalaiset ammattiliitot‎
Maasilta

Maasilta (myös viadukti) tarkoittaa siltaa, joka ei ylitä vesistöä eikä ole vesijohtosilta eli akvedukti, vaan se ylittää maastoesteen kuten esimerkiksi laakson tai muun maaston syvänteen. Euroopassa on useita maasiltoja, joiden avulla vilkasliikenteiset valtatiet on linjattu muun muassa laaksoissa sijaitsevien asutuskeskusten ohitse. == Muita maan yläpuolella olevia siltoja == Rautatieliikenteen käyttämää siltaa kutsutaan yleisnimellä ratasilta. Kahden tien eritasoristeyksessä yli menevän tien siltaa kutsutaan risteyssillaksi. Jos tiesilta ylittää rautatien, metroradan tai raitiotien, kyseessä on ylikulkusilta. Jos rautatiesilta ylittää ajoneuvoliikenteelle tarkoitetun kadun tai tien, kyseessä on alikulkusilta. == Maasiltoja == * Danyang–Kunshan-silta Kiinassa Nanjingin ja Shanghain välillä, vuonna 2011 avattu 164,8 kilometriä pitkä rautatiesilta, joka on maailman pisin silta * Millaun maasilta, Tarn-joen laakson ylittävä vinoköysisilta lähellä Millauta eteläisessä Ranskassa. Sillan suunnitteli Norman Foster yhteistyössä ranskalaisen siltainsinöörin Michel Virlogeuxin kanssa. * Joutsensilta, Oulussa sijaitseva tavararatapihan ylittävä Suomen pisin maasilta, jolla on pituutta 560 metriä. * Markkulan alikulkusilta Jyväskylässä (432 m). Siltaa pitkin kulkee Orivesi–Jyväskylä-rata, ja sen ali kulkee Valtatie 9. == Lähteet == == Aiheesta muualla == *
Tom Lundberg

Tom Lundberg (ent. Tom Pyynönen, s. 1951 Helsinki) on suomalainen aikakauslehtitoimittaja, kirjailija ja luennoitsija. Lundberg on toiminut pitkään eri aikakauslehdissä päätoimittajana. 1970-luvun keskivaiheilla hän toimi nimellä Tom Pyynönen Intro-lehden ja sen seuraajan Helpin päätoimittajana. 1980-luvun alussa hän perusti OK-nuortenlehden. Lundberg työskenteli Valituissa Paloissa vuosina 1986–2001, josta suurimman osan ajasta lehden päätoimittajana ja johtoryhmän jäsenenä. Lisäksi hän oli mukana kansainvälisissä projektitehtävissä ja koordinoi pohjoismaisten sisarlehtien toimituksia. Lundberg on opiskellut Suomessa ja ulkomailla johtamistaitoja, esimiestyötä, tiimityöskentelyä, journalismia ja henkilöstöhallinnon instrumentteja. Hän on luennoinut kotimaassa ja ulkomailla, yrityksissä, yliopistoissa, liitoissa ja yhdistyksissä kymmenille tuhansille ihmisille. Vuodesta 2002 lähtien Lundberg on toiminut päätoimisena yritys- ja työyhteisövalmentajana sekä kirjailijana. Hänen keskeisiä aiheitaan ovat johtaminen, asiakaspalvelu muutoksessa eläminen, positiivisuus ja työhyvinvointi, joista hän on kirjoittanut ja toimittanut kaikkiaan yli 20 teosta. Lundberg johtaa Advisor-yhtiöitä, joihin kuuluvat koulutusyhtiö Advisor Finland Pro Oy:n lisäksi kustannusyhtiö Motto Universal Oy. Hän on myös kolumnisti. Lisäksi Lundbergin podcasteja julkaistaan Postiivareiden sivustolla. == Julkaisut == * * (2 painosta) * * * (4 painosta) * * * * * * * * * (2 painosta) ;Toimitetut teokset * * * * * * * * * * * == Luottamustehtävät == * Aikakauslehtien Päätoimittajayhdistyksen (APY) johtokunta (talous- ja koulutusvastaava) 1995 - 1998 * Aikakauslehtien Liiton hallituksen skenaariotyöryhmä 1995 * Aikakauslehtien Liiton "Aikakauslehti koulussa" -projekti 1993 - 2001 * Reader's Digest European of The Year -raati 1995 - 2001 * Vuoden Positiivisin suomalainen -raati 2000 - * Vuoden Positiivisin Pomo -raati 2002 - == Lähteet == == Aiheesta muualla == * Advisorin sivusto * Positiivareiden sivusto Luokka:Suomalaiset tietokirjailijat Luokka:Suomalaiset päätoimittajat Luokka:Suomalaiset yritysjohtajat Luokka:Vuonna 1951 syntyneet Luokka:Elävät henkilöt
Renkkusilta

Renkkusilta on vesistön ylittämiseen tarkoitettu puurakenteinen palkkisilta, tilapäinen pukkisilta. Renkkusilta on rakennettu ristikkäin asetettujen, tolpista ja palkeista koottujen välitukien varaan ja siinä on puukansi. Se on helppo purkaa tai siirtää jäidenlähdon ajaksi. Suomessa renkkusillat ovat olleet kelirikkoajan ja jäidenlähdön vuoksi käytännössä tilapäisiä siltarakennelmia, vaikkakin samalle ylityspaikalle on rakennettu joka vuosi uusi renkkusilta. Suomessa sillat on rakennettu keväällä tulvien laskettua ja purettu viimeistään syksyllä ennen jäiden tuloa. Yksityisteillä sijaitsevia renkkusiltoja on korvattu teräsbetonisin siltarakennelmin. Renkkusilta muodostuu jykevien hirsitelineiden varaan rakennetusta puisesta, yleensä yksikaistaisesta siltakannesta. Nämä hirsitelineet antavat sillalle sen nimen: kansanomainen sana renkku tarkoittaa jakkaraa, pallia tai (saha)pukkia. Rakennusmateriaalin vuoksi sillat eivät kestä raskaita ajoneuvokuormia, mutta tyypillisesti silta mitoitetaan kestämään alueen tavanomainen liikenne. ==Lähteet== == Aiheesta muualla == Luokka:Sillat
Pinteli (hevostarvike)

Pinteli on hevosen jalkaa joka puolelta suojaava kangasside, joka kääritään napakasti polven ja vuohisnivelen välille. Niitä käytetään tarpeen mukaan myös lämmittämään ja suojaamaan siirron aikana tai hevosen levätessä. Myös yöpinteleitä voidaan käyttää. Painevaurioiden estämiseksi pinteleiden alla tulee käyttää pintelinalusia tai pintelipatjoja. == Lähteet == Luokka: Hevosten varusteet
Swazit

Swazit ovat bantukieliin kuuluvaa swazia puhuva kansa, joka asuttaa Swazimaata sekä läheisiä alueita Etelä-Afrikassa ja Mosambikissa. Swazit muodostavat yhdessä zulujen ja xhosien kanssa ngunien etnolingvistisen ryhmän. Swazit ovat perinteisesti olleet maanviljelijöitä ja paimentolaisia. 1900-luvun lopulla heitä oli noin 1,8 miljoonaa."Swazi". Britannica Concise Encyclopedia. Encyclopædia Britannica, Inc., 2006. Answers.com 12.8.2007. http://www.answers.com/topic/swazi Swazien kulttuuriperinteessä korkein poliittinen, taloudellinen ja rituaalinen valta jaetaan perinnöllisen mieshallitsijan ja hänen äitinsä tai äidin sijaisena toimivan muningataräidin kesken. Polygynia on perinteinen ihanne, jokaiseen avioliittoon kuuluu merkittävän hinnan maksaaminen morsiamesta. Muiden kuin kristittyjen keskuudessa usko taikuuteen ja noituuteen yhdistyy esi-isien kunnioittamiseen. == Lähteet == Luokka:Etelä-Afrikan etniset ryhmät Luokka:Swazimaa Luokka:Bantut
Sarka

Sarka voi tarkoittaa ainakin seuraavia asioita: *sarka, villakangas *sarka, maa-alue sarkajaossa, myöhemmin ojien välinen alue avo-ojitetussa pellossa *Suomen maatalousmuseo Sarka, valtakunnallinen maatalouden museo Loimaalla. *Sarka – Luova Pohjois-Savo, luovien alojen kehittämishanke vuosina 2008–2010.
Perse (mytologia)

Perse (, "tuhoaja") tai Perseis () oli kreikkalaisessa mytologiassa Okeanoksen ja Tethyksen tytär; yksi kolmestatuhannesta okeanidistaHesiodos, Jumalten synty 346–370 (engl. käännös). Perse rakastui auringonjumala Heliokseen ja synnytti tälle Kirken, AieteksenHesiodos, Jumalten synty 956–962 (engl. käännös) ja PasifaenApollodoros, Kirjasto 1.9.1 (engl. käännös). Yksittäiset lähteet kertovat myös PerseksenHyginus, Fabulae esipuhe (engl. käännös) ja AloeuksenJohannes Tzetzes, ad Lycophron 798 olleen heidän lapsiaan. Homeros ja Apollonios Rhodios käyttävät nimeä PerseApollonios Rhodios: Argonautika iv.591 (engl. käännös)Homeros: Odysseia 10.139 (engl. käännös), kun taas muut lähteet käyttävät nimeä Perseis. == Lähteet == Luokka:Okeanidit